Το ποδοσφαιρικό του μέλλον με την ΑΕΚ συνέδεσε ο Έλντερ Λόπες!



Η προσδοκώμενη συμφωνία του Πορτογάλου με την πρωταθλήτρια πήρε και επίσημα μορφή το μεσημέρι της Τρίτης.



Αφού λοιπόν οι εκπρόσωποί του βρέθηκαν στα γραφεία της ΠΑΕ και σφράγισαν το deal με την «Ένωση», ο 30χρονος αριστερός μπακ έβαλε την υπογραφή του σε επέκταση του συμβολαίου του ως το 2022.







Αναλυτικά η ανακοίνωση



«Η ΠΑΕ ΑΕΚ ανακοινώνει την ανανέωση του συμβολαίου του Έλντερ Λόπες. Ο Πορτογάλος ακραίος αμυντικός θα συνεχίσει να φοράει τη φανέλα της ομάδας μας τουλάχιστον έως το καλοκαίρι του 2022.



Ο Έλντερ Λόπες ήρθε στην ΑΕΚ το καλοκαίρι του 2017 από την Λας Πάλμας και ήταν από τα βασικά στελέχη της κατάκτησης του πρωταθλήματος Ελλάδας, της πρόκρισης στους 32 του UEFA Europa League, αλλά και της επιστροφής της ομάδας μας στους ομίλους του UEFA Champions League.



Συνολικά ο Πορτογάλος άσος μετρά 39 εμφανίσεις με την ΑΕΚ σε όλες τις διοργανώσεις, έχοντας πετύχει και δύο γκολ».